
Turizmus szerepe a vidékfejlesztésben, fejlesztési lehetőségek a Szécsényi térségben

Dolgozatban a Szécsényi járást és annak településeit mutattam be főként turisztikai szemmel, és megpróbáltam rávilágítani a fejlesztések fontosságára. Megvizsgáltam a fejlesztést gátló tényezőket, és megoldásokat kerestem a főbb problémákra.
Primer kutatásként kérdőívezést, interjúztatást alkalmaztam, valamint regresszió analízist és egy SWOT elemzést készítettem.
A regresszió analízis készítésekor arra kerestem a választ, hogy melyek azok a tényezők, amelyek hatással vannak a turisztikai teljesítmény növelésére.
A kérdőíveket a járás lakosaival töltettem ki, itt főként arra voltam kíváncsi mennyire érdekli az embereket a turisztikai fejlesztés és, hogy ők miben látják a turisztikai lehetőségeket.
Az interjúk esetében a fennálló problémákra, fejlesztésekre és a jövőbeli tervekre kérdeztem rá három település érintett szakemberénél. A beszélgetések során elhangzottakról ezután egy rövid összefoglalást készítettem.
A kérdőív és az interjúk nagy segítségemre voltak a SWOT analízis összeállításánál, melynek során a térség erősségeinek figyelembe vételével, a gyengeségek és a veszélyek kiküszöbölésére kerestem lehetőségeket.
Úgy gondolom, sikerült bebizonyítani, hogy a térségnek vannak még potenciáljai, melyet érdemes lenne kihasználni turisztikai és gazdasági szempontból is.



